open-index/open-wikipedia-markdown huggingface dataset:
Harmah

**Harmah** (arabisk  حَرْمَة) er ein by i Riyadh-provinsen i Saudi-Arabia. Han ligg 211&nbsp;km med bil nordvest for Riyadh, like ved byen Al Majma'ah. I folketeljinga i 2011 hadde han 9&nbsp;011 innbyggjarar.

## Bydelar
* Ar Rafia'ah (arabisk  الرفيعة)
* Ar Rawdah (arabisk  الروضة)
* Al Busairah (arabisk  البصيرة)

## Klima
Harmah ligg midt i den arabiske ørkenen og har særs varme somrar, og relativt kjølige vintrar. Fukta er låg året rundt. 

## Kjelder

**Denne artikkelen bygger på «[[:en:Harmah|Harmah]]» frå ,  den 26. mai 2016.* 
*** oppgav desse kjeldene:*



## Bakgrunnsstoff
Offisiell nettstad
H̨awţah Sudayr

**H̨awţah Sudayr** eller **Hautat Sudair** (arabisk حوطة سدير) er ein by i Saudi-Arabia, 140 km nord for hovudstaden Riyadh.

## Kjelder

**Denne artikkelen bygger på «[[:en:H̨awţah Sudayr|H̨awţah Sudayr]]» frå ,  den 26. mai 2016.* 
*** oppgav desse kjeldene:*
Jalajil

**Jalaji** eller **Jolajil** (arabisk جلاجل) er ein by i Sudair-området i Saudi-Arabia. Han ligg kring 180&nbsp;km nord for Riyadh. 

## Kjelder

**Denne artikkelen bygger på «[[:en:Jalajil|Jalajil]]» frå ,  den 26. mai 2016.* 
*** oppgav desse kjeldene:*
Al-Kharj

**Al-Kharj** (arabisk الخرج) er ein by i Al-Kharj guvernement sentralt i Saudi-Arabia. Al-Kharj ligg kring 77&nbsp;km sør for Riyadh. Byen har jernbanesamband til Riyadh og Dammam.

Av landemerke i byen finn ein historiske vassbrunnar, Kong Abdul Aziz-palasset og moskeen.

## Kjelder

**Denne artikkelen bygger på «[[:en:Al-Kharj|Al-Kharj]]» frå ,  den 26. mai 2016.* 
*** oppgav desse kjeldene:*
Al Majma'ah

**Al Majma'ah** (arabisk المجمعة) er ein by og eit guvernement i Ar Riyad-provinsen i Saudi-Arabia. Folketalet i byen er kring 45&nbsp;000.  Al-Majma'ah guvernement grensar til Austprovinsen og Al-Qasim i nord, Thadig og Shaqra i sør, Rumah i aust og Harmah, Al-Ghat og Zulfi i vest.

Bye vart grunnlagd i 1417 av ein immigrant frå Shammar-stamma, og Al-Majma'ah vart historisk rekna som hovudstaden i regionen Sudair. Byen har i dag eit museum og eit leirsteinsfort datert til 1700-talet.

## Kjelder

**Denne artikkelen bygger på «[[:en:Al Majma&#39;ah|Al Majma&#39;ah]]» frå ,  den 26. mai 2016.* 
*** oppgav desse kjeldene:*
Manfuha

**Manfuha** (arabisk **منفوحة**) var ein gammal landsby i Nejd, sentralt i Saudi-Arabia. Han vart grunnlagd langs kanten av ein smal, frodig dal kalla Wadi Hanifa, og vart fram til midten av 1900-talet rekna som tvillinglandsbyen til den noverande hovudstaden i landet, Riyadh.

I følgje den islamske krønikaren Yaqut på 1200-talet, vart Manfuha bygd eit par hundreår før islam samstundes som Hajr (no Riyadh) av medlemmar frå Banu Hanifa-stamma og slektningane deira frå stamma Bakr.  Manfuha var heimstaden til den kjende, arabiske diktaren Al-A'sha, som døydde omkring samstundes som den muslimske profeten Muhammed, men lite er høyrt om Manfuha etter den tid. Rundt 1900 bestod innbyggjarane hovudsakleg av medlemmar av Banu Hanifa og Bakr (som no identifiserte seg som den tilknytte stamma 'Anizzah), og medlemmar frå Tamim og Subay'. Som Riyadh var byen omgjeven av hagar og palmelundar.

Seint på 1700-talet kom Manfuha under styret til den energiske herskaren i Riyadh, Deham ibn Dawwas, som på den tida ytte stor motstand til den nye wahhabist-staten til Al Saud-klanen i nabobyen Diriyah. Begge byane vart etter kvart underlagt saudiarabarar, men staten vart øydelagd av ein osmansk-egyptisk invasjon i 1818. Frå den tid følgjer historia til byen historia til Riyadh og kom attende under saudiarabisk styre under Turki ibn Abdallah i 1824, før han falt under styret til Al Rashid-klanen frå Ha'il i 1890-åra, og attende til saudiarabarane mindre enn ti år seinare under grunnleggjaren av Saudi-Arabia, Abdul Aziz Ibn Saud.

Etter kvart som hovudstaden Riyadh vart utvida på 1900-talet i takt med oljerikdomen som kom til landet, vart murane i både Manfuha og Riyadh rivne ned, og Manfuha vart raskt slukt av den veksande storbyen. I dag er Manfuha blant dei fattigare bydelane i Riyadh. Dei fleste av dei opphavlege innbyggjarane flytta til nyare bydelar i hovudstaden, og området er i dag stort sett busett av fattige gjestearbeidarar frå Egypt og Sør-Asia, i tillegg til familiar av tidlegare afrikanske slavar. Somme av dei gamle leirsteinshusa står framleis, i tillegg til eit eldgammalt observasjonstårn.

## Kjelder

**Denne artikkelen bygger på «[[:en:Manfuha|Manfuha]]» frå ,  den 26. mai 2016.*
Shaqraa

**Shaqra** (arabisk شقراء) er ein by sentralt i Saudi-Arabia, kring 190 kilometer nordvest for hovudstaden Riyadh.


Fil:shaqra province hospital(old).jpg|Gammalt sjukehus
Fil:Shaqraa Alsubaii House for Haritage.jpg|Alsubaii-huset
Fil:Shaqraa Old City Wall.jpg|Den gamle bymuren


## Kjelder

**Denne artikkelen bygger på «[[:en:Shaqraa|Shaqraa]]» frå ,  den 26. mai 2016.* 
*** oppgav desse kjeldene:*
Sudair industriby

**Sudair industriby** er ein 258 kvadratkilometer stor planlagt by, kring 120&nbsp;km frå Riyadh og 160&nbsp;km frå Al-Qassim. Industriområdet er omgjeve av 30 småbyar og landsbyar og samla sett har dei eit folketal på over 100&nbsp;000. Arbeidet med infrastrukturen byrja i 2009.

## Kjelder

**Denne artikkelen bygger på «[[:en:Sudair Industrial City|Sudair Industrial City]]» frå ,  den 26. mai 2016.* 
*** oppgav desse kjeldene:*
As Sulayyil

**Al Sulayyil** (arabisk السليل) er ein by i Ar Riyad-provinsen i Saudi-Arabia.

Al Sulayyil ligg i sørlege Riyadh-regionen. I lag med nabolandsbyen Wadi Addawasir er han hovudbyen i området, som vert rekna som eit av dei beste jordbruksområda i landet. 

Sulayyil er stort sett busett av Dawasir-stamma. Al Sulayyil ballistiske missilbase vart bygd i 1987–1988 i dalen 25 km nord for byen. 

## Kjelder

**Denne artikkelen bygger på «[[:en:As Sulayyil|As Sulayyil]]» frå ,  den 26. mai 2016.* 
*** oppgav desse kjeldene:*
Wadi ad-Dawasir

**Wadi Al Dawasir** (arabisk skrift وادي الدواسر) er ein by i Najd i Saudi-Arabia. Han ligg i Dawasir-dalen og er heimlandet til stamma Al-Dawasir.

Kommunen hadde eit folketal på 68&nbsp;201 innbyggjarar i folketeljinga i 2010. Han er delt inn i to nabolag, Alnowaima og Alkhamaseen.

## Kjelder

**Denne artikkelen bygger på «[[:en:Wadi ad-Dawasir|Wadi ad-Dawasir]]» frå ,  den 26. mai 2016.* 
*** oppgav desse kjeldene:*
Ushaiger

**Ushaiger** (arabisk أشيقر) er ein liten landsby nær Shaqraa i Saudi-Arabia. Han ligg 200&nbsp;km nordvest for Riyadh.  

Ushaiger er ein av dei eldste byane i regionen Najd og var ein viktig stoppestad for pilegrimar som kom frå Kuwait, Irak og Iran under hajj eller umrah. Han vart opphavleg kalla A’ekel, men dette namnet vart etter kvart byta ut med Ushaiger. 

Historisk sett har Ushaiger høyrt til Tamim-stamma, men det har òg budd andre stammer her. 

## Kjelder

**Denne artikkelen bygger på «[[:en:Ushaiger|Ushaiger]]» frå ,  den 26. mai 2016.*
'Uyayna

**Al-'Uyayna** (arabisk **لعيينة**) er ein landsby sentralt i Saudi-Arabia, kring 30 km nordvest for hovudstaden Riyadh. Al-Uyayna var fødestaden til Muhammed ibn Abd al-Wahhab. Følgjarane hans er kjend som salafiarar. I dag er Uyayna ein liten landsby og dannar i lag med nabolandsbyen al-Jubayla underguvernementa Al-Uyayna og Al-Jubayla, med eit samla folketal på 4&nbsp;000. Begge er ein del av guvernement Dir'iyyah, som igjen ligg i Riyadh-provinsen.

Al-Uyayna ligg eit smalt, tørt elveleie kalla Wadi Hanifa, som held fram sørover gjennom Dir'iyyah og Riyadh. Området der Uyayna ligg var heimlandet til Musaylima, som hevda å vere ein profet etter Muhammed døydde i 632, og leia stamma si, Banu Hanifa, mot den muslimske erobringa av området. Slaget ved Yamama mellom  Musaylima og den muslimske generalen Khalid ibn al-Walid skjedde i nærleiken og ein gravplass for dei falne, muslimske krigarane ligg nær landsbyen. 

## Kjelder


**Denne artikkelen bygger på «[[:en:&#39;Uyayna|&#39;Uyayna]]» frå ,  den 26. mai 2016.* 
*** oppgav desse kjeldene:*
* Rashid, S.A., «al-Uyayna», *[[Encyclopedia of islam]]*
* *[[Al-Riyadh (newspaper)|Al-Riyadh]]*, Issue 14193, 4. mai 2007 http://www.alriyadh.com/2007/05/04/article246916.html (arabisk)
Thadig

**Thadig** (arabisk ثادق) er ein by i Nejd i Saudi-Arabia. Byen ligg kring 150 km nord for Riyadh. Han vart grunnlagd på 1600-talet.

## Kjelder


**Denne artikkelen bygger på «[[:en:Thadig|Thadig]]» frå ,  den 26. mai 2016.*
Layla i Saudi-Arabia

**Layla** (arabisk لیلى) er ein by sentralt i Saudi-Arabia. Han er hovudbyen i Al-Aflaj-oasen i Riyadh-regionen, kring 330&nbsp;km sør for hovudstaden, Riyadh. Ein trur at byen er kalla opp etter Layla av Bani 'Amir, ei kvinne frå 600-talet frå den lokale stamma Bani 'Amir, som vart udøydeleggjort i diktet av kjærasten Qays ibn Al-Mulawwah. Romansen mellom Qays og Layla er kanskje den mest kjende i arabisk litteratur, og vart omtalt av den persiske diktaren Nizami i *[[Layla og Majnun|Layla wal Majnun]]* («Layla og galningen»). Fleire stammer har styrt byen over to tusen år, mellom anna Kaab ibn 'Amir, så 'Uqayl ibn 'Amir. Folketalet i byen og dei omliggande landsbyane og grendene er nesten 76&nbsp;000, hovudsakleg beduinar frå Dawasir-stamma. Layla ligg ved sidan av ein innsjø med same namn. 

## Kjelder

**Denne artikkelen bygger på «[[:en:Layla (town)|Layla (town)]]» frå ,  den 26. mai 2016.* 
*** oppgav desse kjeldene:*
Hotat Bani Tamim

**Hotat Bani Tamim** (arabisk حوطة بني تميم) er ein by i Saudi-Arabia, nær Riyadh. Han har kring 40&nbsp;000 innbyggjarar. Hotat Bani Tamim ligg 160 km sør for Riyadh.

## Kjelder

**Denne artikkelen bygger på «[[:en:Hotat Bani Tamim|Hotat Bani Tamim]]» frå ,  den 26. mai 2016.* 
*** oppgav desse kjeldene:*
Dawadmi

**Dawadmi** eller **Ad Dawadimi** (arabisk محافظة الدوادمي) er ein by i Riyadh-provinsen i Saudi-Arabia. I folketeljinga i 2004 hadde byen 53&nbsp;071 innbyggjarar.

Han ligg i høgda av Najd, det sentrale området i Saudi-Arabia, kring 200&nbsp;km vest for Riyadh. 

I april 2003 vart Dawadmi lufthamn innvigd av kronprinsen av Saudi-Arabia. Kong Abdulaziz-palasset er eit landemerke i byen.

## Kjelder

**Denne artikkelen bygger på «[[:en:Dawadmi|Dawadmi]]» frå ,  den 26. mai 2016.* 
*** oppgav desse kjeldene:*
Al-Muzahmiyya

**Al-Muzahmiyya** arabisk المزاحمية) er ein liten by i Riyadh-provinsen i Saudi-Arabia. Han ligg kring 59&nbsp;km med bil sørvest for Riyadh langs den viktige Riyadh-Mekka-vegen.I folketeljinga i 2004 hadde byen eit folketal på 24&nbsp;224. Han ligg i den vide dalen Wadi Al-Batin, og vart grunnlagd på 1500-talet som ein koloni av små sjølvstendige gardar og eigedomar, som seinare voks saman til ein landsby. 

## Kjelder

**Denne artikkelen bygger på «[[:en:Al-Muzahmiyya|Al-Muzahmiyya]]» frå ,  den 26. mai 2016.* 
*** oppgav desse kjeldene:*
Al Bir

**Al Bir** (arabis البير) er ein landsby i Saudi-Arabia og Al-Mehmal-området (i dag kalla Thadig). Landsbyen ligg kring 120&nbsp;km nord for hovudstaden Riyadh.

Al Bir vart grunnlagd i 1606, då Al-Duwasir-stamma flytta til området. 

## Kjelder

**Denne artikkelen bygger på «[[:en:Al Bir|Al Bir]]» frå ,  den 26. mai 2016.*
Al Zulfi

**Az Zulfi** (òg skrive **Zulfi**, **Zulfy**, **Al Zulfi** eller **Az Zilfi**) er ein by i Riyadh-provinsen sentralt i Saudi-Arabia, kring 260 kilometer nordvest for Riyadh. Fjellkjeda Al-Yamama/Tuwaiq byrjar i ørkenen nord for Al Zulfi.

Az Zulfi ligg aust i Al-Qassim-provinsen og i hjartet av den historiske regionen Najd. Han ligg kring 70 km frå Buraydah.

## Kjelder

**Denne artikkelen bygger på «[[:en:Al Zulfi|Al Zulfi]]» frå ,  den 26. mai 2016.* 
*** oppgav desse kjeldene:*
Duba i Saudi-Arabia

**Duba** (arabisk ضبا) er ein liten by ved den nordlege kysten av Raudehavet i provinsen Tabuk i Saudi-Arabia. Dei lokale innbyggjarane kallar han *Perla ved Raudehavet*. Innbyggjartalet er kring 22&nbsp;000.

## Historie
Dei første kjeldene som nemner Duba er frå 1203. Salmadalen og Kafafahdalen var alt kjend fleire hundreår før. 

Den gamle grekaren Ptolemaios nemnde ei handelsrute som gjekk frå Kafafah til Lihyan (dagens Al-`Ula). Sjeik Abdulghani Al Nabulsi skreiv om Duba i 1790, då han reiste til Mekka for hajj.

Historisk har Duba vore ein del av Madian og byen er nemnt i gamle islamske skrifter. I følgje Koranen slo profeten Moussa seg ned i Madian (regionen byrjar frå Jordanelva og strekkjr seg til byen Duba) der profeten Shoaib tok i mot han. 

Dei osmanske tyrkarane bygde festningsverk i byen for å verne ruta frå Egypt til Arabia.

Etter den saudiarabiske erobringa av byen i 1933, bygde kong Abdulaziz borga si her same året. 

## Geografi
Duba ligg nordvest i Saudi-Arabia på kysten av Raudehavet langs den egyptiske vegen for hajj, kring 300&nbsp;km frå grensa til Egypt, Jordan og Israel. Duba omfattar tre dalar, Dahkan i nord, Salma og Kafafah i sør. Han ligg 800&nbsp;km from Jidda / Mekka via kysthovudvegen som passerer gjennom den store hamne- og industribyen Yanbu.

Duba er ein hamneby og ferje og skip vert operert her for Egypt og Jordan. Ein kan nå hamnebyane Hurghada og Safaga i Egypt på tre timar med ferje. Byben ligg strategisk til ved innløpet til Akababukta som endar ved Eilat (Israel) og Aqaba (Jordan).

## Klima
Köppen-Geiger sitt klimaklassifiseringssystem klassifiserer klimaet her som varmt ørkenklima (BWh).

## Kjelder

**Denne artikkelen bygger på «[[:en:Duba|Duba]]» frå ,  den 26. mai 2016.* 
*** oppgav desse kjeldene:*


## Bakgrunnsstoff
*Offisiell nettstad
Haql

**Haql** er ein by nordvest i Saudi-Arabia nær den inste delen av Akababukta, nær Aqaba på den andre sida av grensa til Jordan. Ein kan sjå kysten av Egypt, Israel og Jordan frå Haql.

Haql har ikkje ei hamn som vert nytta til skipsfart i Raudehavet, og den relativt vesle saudiarabiske folkesetnaden driv ikkje med avsalting av vatn. På grunn av dette er korallreva i området i flott stand og rikt på dyre- og planteliv. Kysten av Raudehavet og Akababukta er òg naturskjønn med utsyn til fjella på Sinaihalvøya på andre sida av Akababukta. Skipsfart er avgrensa til oljetankarar som fører olje for Jordan og cruiseskip for turistar frå Sharm el-Sheikh (Egypt) og Aqaba (Jordan). Han ligg 5&nbsp;km frå grensa til Jordan. Staden har blitt ein attraktiv stad for dykkarar. 

## Kjelder

**Denne artikkelen bygger på «[[:en:Haql|Haql]]» frå ,  den 26. mai 2016.*
Tabuk

**Tabuk** (arabisk تبوك, *Tabūk*), òg skrive *Tabouk*, er det adminsitrative senteret i Tabuk-regionen nordvest i Saudi-Arabia. Han har eit folketal på 534&nbsp;893 (2010).

Tabuk ligg nær grensa til Jordan. Han husar den største flybasen i Saudi-Arabia.

## Geografi og klima

Tabuk har eit ørkenklima med varme somrar og milde vintrar. Temperaturen om sommaren varierer mellom 26 og 46&nbsp;°C, medan han om vinteren kan ligge mellom −4 og 18°C. Snø er ganske vanleg og kan nå −6&nbsp;°C. Det regnar i Tabuk-område frå november til mars med nedbørsmengder som varierer frå 50 til 150 mm.

## Historie
Ptolemaios nemnte ein stad kalla Tabawa som låg nordvest i Arabia. Dette kan vere Tabuka.

Tabouk vart kjend etter islam nådde området i år 630 evt. for tilknytinga til eit slag som Muhammed utkjempa her. Sidan den gong har han vore ein inngangsport til Nord-Arabia. Han vart vitja av mange vestlege reisande som Doughty i 1877 og Huber i 1884.

Tabuk-regionen har mange funn frå antikken med hellereitingar, inskripsjonar, fort, palass, murar og ruinane av Hejazbanen. 


Fil:Tabuk_Jami.JPG| Prins Sultan bin Abdulaziz-moskeen i Tabuk.
Fil:Tabuk_Railway_Station.JPG|Tabuk jernbanestasjon. 
Fil:Tabuk_Morning.JPG|Ein vintermorgon i Tabuk.


## Golfkrigen
Tabuk vart eit senter for militæraktivitet under Golfkrigen då byen var truga av irakiske scud-missil og luftåtak. Som følgje av dette sette den pakistanske hæren ut eit luftforsvarsregiment i byen. 

## Kjelder

**Denne artikkelen bygger på «[[:en:Tabuk|Tabuk]]» frå ,  den 26. mai 2016.* 
*** oppgav desse kjeldene:*


## Bakgrunnsstoff

*Tabouk - Saudi-Arabia
*Tabuk City on Saudi Tourism Site
Al Wajh

**Al Wajh** (arabisk الوجه) er ein kystby nordvest i Saudi-Arabia, ved kysten av Raudehavet. Byen ligg i provinsen Tabuk.

Al Wajh er ein forholdsvis liten by. Fiske er hovudnæringa til innbyggjarane. 

## Kjelder

**Denne artikkelen bygger på «[[:en:Al Wajh|Al Wajh]]» frå ,  den 26. mai 2016.* 
*** oppgav desse kjeldene:*
Anton Espeland

**Anton Severin Espeland** () var ein norsk lærar og lokalhistorikar, fødd på Onarheim i Tysnes i Sunnhordland, der foreldra hans då var nytilsette lærarar. Han har etterlate seg ei rekkje artiklar og skrifter som omhandlar Sunnhordland si historie.

Til liks med foreldra utdanna Anton Espeland seg til lærar. Kring 1894-95 var han lærar på Rosendal privatskule. I 1900 var han bankkasserar i Tysnes, noko seinare slo han seg ned på Vålerenga i Oslo, og arbeidde sidan ved ein skule i hovudstaden.

Espeland skreiv ei rekkje artiklar prenta i ulike tidsskrift, særleg i ymse årbøker, men òg i tidsskrift som Maal og Minne. Ikkje minst innleia han eit samarbeid med Rikard Berge, som i mange år redigerte Norsk Folkekultur, Folkeminne-tidsskrift. Espeland var ei tid med i skriftstyret for denne skriftserien.

Fleire av dei større arbeida til Espeland vart publiserte som tilleggsbøker i nettopp Norsk Folkekultur, mellom dei *Tun og Teig. Av den norske bosetnings historie* i 1931. To år etter kom også Segn og Soge fraa Hordaland ut hos Norsk Folkekultur. I april 1933 forsvarte Espeland doktorgrads-avhandlinga Tun og teig på Noregs Landbrukshøgskule på Ås i Akershus.

## Kjelder
*Norsk Allkunnebok. IV. bandet. 1953
*lokalhistoriewiki
Tom Jacobsen

**Tom Jacobsen** () er ein norsk tidlegare fotballspelar frå Hamar. Han spelte 16 landslagskampar i tida 1971-82. Pål Jacobsen er bror hans.

Tom Jacobsen spelte på midtbana til Hamarkameratene frå 1971 til 1978. Allereie i sin debutsesong debuterte han på det norske landslaget hausten 1971, og deltok i fire landskampar som 17-åring. Deretter forsvann han ut av landslagsdiskusjonen i fem år. Både i 1977- og 1978-sesongen fekk han fleire kampar med landslagstrøya. Den einaste sigeren han opplevde i landslagsdrakta kom då Noreg vann 2-1 over Sverige i ein VM-kvalifiseringskamp 5. september 1977.

Etter å ha vore med på å spele Hamarkameratene opp i 1. divisjon i 1978, var Jacobsen Vålerenga-spelar dei fire neste åra; 1979-82. Med Oslo-klubben vann han NM-pokal i 1980 og vart seriemeister året etter. Han spelte på Hamarkameratene i 1983-sesongen, men la så bort fotballskoa grunna vedvarande skadeplager. 

## Merittar
*Noregsmeister: 1980 med Vålerengen IF
*Seriemeister: 1981 med Vålerengen IF
Matte

**Matte** er eit lite teppe eller dekke som ein gjerne bruker på golvområde som blir mykje brukt eller treng eit ekstra teppe av ein annan grunn. Ein kan bruka matter ved dører og i gangar, på baderom, i kjøkken og liknande. Matter kan også brukast til å opphalda seg på, til dømes utandørs, eller til idrett som bryting eller turn. Nokre mattetypar blir også brukte oppå bord og møblar, som musematter eller ølmatter.

Matter kan vera av tekstil eller ulike fibrar som bast, halm, siv eller kokosfiber. Andre kan vera av ulike plastmaterial eller av metall.

Å «halde seg på matta» er eit biletleg uttrykk for å te seg sømeleg eller å halde seg i skinnet. Det viser eigentleg til å bli ståande på ei dørmatte utan å tre inn.

I overført tyding kan ein omtale ein person som lèt seg audmjuka eller utnytta ei «dørmatte».

## Kjelder
*
Sutlej

**Sutlej** (uttalt sˈʌtlidʒ) er ei elv i Sør-Asia med utspring i Himalaya. Ho er den austlegaste og største sideelva til Indus gjennom Chenab.
Sutlej er rundt 1450 km lang, og ei av dei fem elvene som har gjeve namn til Punjab («Femelvlandet»).

Elva  har utspring ved Rakshastal-sjøen sørvest i Tibet. Ho følgjer ein djup dal som går tvers gjennom heile fjellkjeda og deler Himalaya i vestleg og ein austleg del.

Sutlej er mykje nytta til kunstig vatning og kraftproduksjon. Elva er opphav til to vatningssystem: Sirhindkanalen, som ved Rupar tek vinterflaumen frå Sutlej, og oversvømmingskanalen for øvre og nedre Sutlej i Ferozepur og Bahawalpur nedanfør møtepunktet mellom Sutlej og Bias.

I byrjinga av 1800-talet, då Ranjit Singh herska over Sikh-riket, danna Sutlej ei grense mellom sikhane og områda under Det britiske austindiakompaniet. Sikhstatar sør for elva blei kalla *Cis-Sutlej-statar*. 

## Kjelder


**Delar av denne artikkelen bygger på «[[:sv:Sutlej|Sutlej]]» frå ,  den 27. mai 2016.*
Øvre Eide naturreservat

**Øvre Eide naturreservat**  er ei verna flatmyr i Kopervik-området i Karmøy kommune. Verneområdet strekkjer seg austover frå Nordre Brekkevatn og svinger oppover mot Øvre Eideveg der ho også breiar seg ut.

Naturreservatet blei verna i 1986 med grunngjevinga at dette er eit spesielt variert område med innslag av mange spesielle artar.

## Sjå òg
*Verneområde i Rogaland

## Bakgrunnsstoff
*Forskrift for vern
*Verneområder i Rogaland ved Bokmålswikipedia
Hadhramaut

**Hadhramaut**, **Hadhramout**, **Hadramawt** eller **Ḥaḍramūt** (arabisk حضرموت *Ḥaḍramawt*) er ein region som i dag utgjer Hadhramaut guvernement i Jemen på Den arabiske halvøya. Folket frå Hadhramaut vert kalla hadhramar og talar hadhramarabisk.

## Geografi

Hadhramaut syner ofte til dei historiske sultanata Qu'ait og Kathir, som låg i protektoratet Aden og styrt av den britiske residenten i Aden fram til Sør-Jemen vart sjølvstendig i 1967. Den noverande guvernementet Hadhramaut utgjer omtrent dei same områda som dei to sultanata. Det består av ei smal, tørr kystslette avgrensa av ein bratt skrent opp til eit vidt platå (*al-Jawl*, i snitt 1370&nbsp;moh.), med eit særs tynt netterverk av djupe wadiar (med elvar som renn av og til). Den udefinerte nordgrensa til Hadhramaut heller ned til ørkenen Rub' al Khali.

I eit vidare syn, omfattar Hadhramaut territoriet Mahra i aust heilt til dagens grense med Oman. Dette omfattar dei noverande guvernementa Hadramaut og Mahra, i tillegg til delar av Shabwah guvernement.

Hadhramane bur i folketette byar ved tradisjonelle vasstasjonar langs wadiane. Dei dyrkar kveite og hirse, dadlar og kokosnøtter, og noko kaffi. På platået gjetar beduinar sauer og geiter. Samfunnet er særs stammebasert med det gamle Seyyid-aristrokratiet.

## Kjelder

**Denne artikkelen bygger på «[[:en:Hadhramaut|Hadhramaut]]» frå ,  den 28. mai 2016.* 
*** oppgav desse kjeldene:*
Jabal al-Dokhan

**Jabal al-Dokhan** er ein stad i Jemen nære grensa til Saudi-Arabia som den 6. november 2009 vart råka av eit flyåtak frå det saudiarabiske luftforsvaret.

## Kjelder

**Denne artikkelen bygger på «[[:en:Jabal al-Dokhan|Jabal al-Dokhan]]» frå ,  den 28. mai 2016.* 
*** oppgav desse kjeldene:*
Jabal Bura

**Jabal Bura** (eller Jabal Bura') er eit granittfjell i forberga i Tihama, aust for Bajil i Jemen. Det vert vurdert om området skal bli ein del av UNESCO si verdsarvliste over stader som har «eineståande universell verdi».

## Kjelder

**Denne artikkelen bygger på «[[:en:Jabal Bura|Jabal Bura]]» frå ,  den 28. mai 2016.* 
*** oppgav desse kjeldene:*
* Training course & workshop on Jabal Bura’a - Jemen Times  Accessed 24-02-2009.
* prados.html 
* McLaughlin, D. (2008). *Jemen: The Bradt Travel Guide*. Bradt Travel Guides. P. 166. ISBN 1-84162-212-5, ISBN 978-1-84162-212-5
Jabal Haraz

**Jabal Haraz** er eit fjellområde i Jemen, mellom Sana'a og al-Hudayda. På 1000-talet var det ein skanse for Sulaihid-dynastiet, og mange av bygningane frå den tida står enno.

## Historie og plassering
På grunn av plasseringa mellom kystsletta Tihamah og Sana'a, har dette fjellområdet alltid vore strategisk viktig. Staden var ein stoppestad for karavanar under Himjar, og vart seinare ein tilfluktsstad for Sulaihid-staten som vart grunnlagd i Jemen i 1037. Sidan den gong har innbyggjarane her vore ism'ail-muslimar.

Haraz er kjend for det vakre landskapet, festningsutbygde landsbyar og nesten utilgjengelege fjelltoppar. Den imponderande arkiktekturen hadde to føremål, å forsvare landsbybuarane og samstundes gje nok rom for å dyrke avlingar. Kvar by er bygd som ei borg og sjølve husa dannar ein del av muren, utstyrt med ein eller to dører som var enkle å forsvare. Dei er bygde av sandstein og basalt og er integrert i landskapet og det kan vere vanskeleg å sei kvar berget byrjar og landsbyen sluttar. Fjellet er delt inn i terrassar, skilde av murar som kan vere fleire meter høge. På desse terrassane vert det dyrka alfalfa for buskapen, hirse, linser, store område for kaffi og khat.

Innafor ei dagsreise er Banu Mora og andre landsbyar på ryggen oppom Manakhah. Manakhah er hjartet i denne fjellkjeda, ein stor by med ein marknad som tiltrekkjr seg folk frå landsbyane rundt. Al Hajjara, vest for Manakhah, er ein vakker, innmura landsby med eit citadell som vart bygd på 1100-talet av sulahidane. Frå der er det tilkomst til andre landsbyar, som Bayt al-Qamus og Bayt Shimran. Landsbyen Hutaib er bygd på ei plattform av raud sandstein, med utsyn over terrassert åsar med fleire landsbyar. Her ligg òg mausoleet til den tredje jemenittiske «dai» Hatim al-Hamdi. 

## Verdsarv
Området er lagt til ei liste av UNESCO for at det i framtida kan verte ein verdsarvstad.

## Kjelder

**Denne artikkelen bygger på «[[:en:Jabal Haraz|Jabal Haraz]]» frå ,  den 28. mai 2016.* 
*** oppgav desse kjeldene:*
*Lonely Planet 



## Bakgrunnsstoff
Nedre Jemen

**Nedre Jemen** (arabisk اليمن السفلى) og Øvre Jemen er tradisjonelle regionar i dei nordvestlege høge fjellområda i Jemen. Dei nordlege og sørlege høglanda er omgrep som oftare vert nytta. Sumarafjella like sør for byen Yarim markerer grensa mellom dei to regionane. Desse to tradisjonelle regionane samsvarar ofte med dei økologiske sonene Gourchenour og Obermeyer. Større byar i området er Ibb og Ta'izz.

## Kjelder

**Denne artikkelen bygger på «[[:en:Lower Yemen|Lower Yemen]]» frå ,  den 28. mai 2016.* 
*** oppgav desse kjeldene:*
Qataban

**Qataban** eller **Katabania** (arabisk **مملكة قتبان**) var eit jemenittisk kongedøme i antikken. Hjartet låg i Baihandalen. Som andre sørarabiske kongedømet voks det seg velståande på handel med røykjelse og myrra, som vart nytta ved altera. Hovudstaden Qataban vart kalla Timna og låg langs handelsruta som passerte gjennom dei andre kongedøma Hadramaut, Saba og Ma'in. Den største byen til qatabanarane var Amm, eller «Onkel» og folket kalla seg sjølv «barn av Amm».

Det var det viktigaste jemenittiske kongedømet på andre halvdel av det første tusenåret fvt., då herskaren hadde tittelen mukarrib, som tydde «konge over kongar». 

## Kjelder


**Denne artikkelen bygger på «[[:en:Qataban|Qataban]]» frå ,  den 28. mai 2016.* 
*** oppgav desse kjeldene:*
*Alessandro de Maigret. *Arabia Felix*, translated Rebecca Thompson. London: Stacey International, 2002. ISBN 1-900988-07-0
*Andrey Korotayev.  *Ancient Yemen*. Oxford: Oxford University Press, 1995. ISBN 0-19-922237-1.
*Andrey Korotayev. *Pre-islamic Yemen*. Wiesbaden: Harrassowitz Verlag, 1996. ISBN 3-447-03679-6.
*Andrey Korotayev. Socio-Political Conflict in the Qatabanian Kingdom? (A re-interpretation of the Qatabanic inscription R 3566) // Proceedings of the Seminar for Arabian Studies 27 (1997): 141–158.
Sayhad

**Sayhad** er eit ørkenområde som samsvarar med dei nordlege ørkenområda i dagens Jemen (Al-Jawf, Marib, Shabwah guvernement) og sørvestlege Saudi-Arabia (Najran). 

## Kjelder

**Denne artikkelen bygger på «[[:en:Sayhad|Sayhad]]» frå ,  den 28. mai 2016.* 
*** oppgav desse kjeldene:*
Øvre Jemen

**Øvre Jemen** (arabisk اليمن العليا) og Nedre Jemen er tradisjonelle regionar i dei nordvestlege fjellområda av Jemen. Ofte blir områda heller omtalt som dei nordlege og sørlege høglanda. Sumarafjella like sør for byen Yarim vert nytta som grensa mellom dei to regionane. Desse to tradisjonelle regionane samsvarar òg med dei økolologiske sonene Gourchenour og Obermeyer. Øvre Jemen er heimstaden til den islamske Zaidi-sekta og innbyggjarane vert stundom kalla zaidi. Større byar her er Dhamar, Hajjah og den jemenittiske hovudstaden Sanaa.

## Kjelder

**Denne artikkelen bygger på «[[:en:Upper Yemen|Upper Yemen]]» frå ,  den 28. mai 2016.* 
*** oppgav desse kjeldene:*
Ramlat al-Sab`atayn

**Ramlat al-Sab`atayn** (arabisk رملة السبعتين) er ein ørken nord i det sentrale Jemen. Han består av tverrgåande og seif-forma sanddyne r og dekkjr eit område på kring 100 gonger 240 km og omtrent 26&nbsp;000&nbsp;km². Området omfattar ein del av det som i mellomalderen vart kalla Ṣayhad. Ørkenen strekkjer seg frå al-Khawr til kanten av Rub' al-Khālī eller Den tomme fjerdedelen. Her ligg dei jemenittiske regionane al-Jawf, Ma'rib og Shabwa.

## Kjelder

**Denne artikkelen bygger på «[[:en:Ramlat al-Sab`atayn|Ramlat al-Sab`atayn]]» frå ,  den 28. mai 2016.* 
*** oppgav desse kjeldene:*
Bab Iskender

**Bab Iskender** (arabisk باب اسكندر, *Iskendersundet*) er den austlege delen av sundet Bab el-Mandeb. Det er kring 3 km breitt og rundt 30 meter djupt, og ligg mellom Ras Menheli i Jemen på Den arabiske halvøya og den jemenittiske øya Perim. På den andre sida av øya og over til Djibouti i Afrika, ligg den andre delen av Bab el-Mandeb, sundet Dact-el-Mayun.

Den vestlege delen av sundet, Dact-el-Mayun, er langt større og djupare og vert nytta som hovudskipsåra inn og ut av det sørlege Raudehavet. 

## Kjelder

**Denne artikkelen bygger på «[[:en:Bab Iskender|Bab Iskender]]» frå ,  den 28. mai 2016.* 
*** oppgav desse kjeldene:*
Wadiar i Jemen

Jemen har ingen permanente elvar, men mange wadiar, som angen er heilt tørre elvedalar, eller elvar som renn til tider av året. Dette er ei liste over **wadiar i Jemen**.
Lista er arrangert etter nedslagsfelt, med sideelvar som innrykk. 

## [[Raudehavet]] ([[Tihamah]])
*Wadi Harad
*Wadi Mawr
**Wadi Akhraf
**Wadi Haydan
*Wadi Surdud
*Wadi Siham
*Wadi Rima
*Wadi Zabid
*Wadi Mawza
**Wadi Bani Khawlan
**Wadi De Nachib
**Wadi alwoja raimah

## [[Adenbukta]]
*Wadi Harim
*Wadi Tuban
*Wadi Bana
*Wadi Hassan
*Wadi Ahwar (Wadi Jurrah)
**Wadi Milh (Wadi Ar Ruqub)
*Wadi Mayfa‘ah
**Wadi Amaqin
**Wadi Hada
*Wadi Hajr
*Wadi Huwayrah
*Wadi al Masilah
**Wadi Hibun 
**Wadi Hamir
**Wadi Hayfari
**Wadi Tabaqim
**Wadi Sana
**Wadi Adim
**Wadi Hadramawt (Hadhramaut)
***Wadi Sarr
***Wadi Amd
*Wadi al Jiz
**Wadi Dawan (Dhahawn)
**Wadi Kidyut
***Wadi Mahrat
*Wadi Tinhalin

## [[Rub' al Khali]]
*Wadi Jawf
**Wadi Raghwan
**Wadi al Kharid
*Wadi Abrad
*Wadi as Sudd
*Wadi Harib
*Wadi Dumays
**Wadi Bayhan
*Wadi Markhah
*Wadi Makhyah (Wadi as Sidarah)
*Wadi Qinab
*Wadi Aywat al Manahil
*Wadi Armah
*Wadi Dahyah
*Wadi Arabah
*Wadi Rakhawt
*Wadi Mitan
*Wadi Shihan
**Wadi Hat

## Kjelder

**Denne artikkelen bygger på «[[:en:List of wadis of Yemen|List of wadis of Yemen]]» frå ,  den 28. mai 2016.* 
*** oppgav desse kjeldene:*
Aaragah

**Aaragah** er ein wadi (elv) i Jemen. Han går gjennom Abyan guvernement og byen Al Qaws.

## Kjelder

**Denne artikkelen bygger på «[[:en:Aaragah|Aaragah]]» frå ,  den 28. mai 2016.* 
*** oppgav desse kjeldene:*
Wadi Ahwar

**Wadi Ahwar** er ein stor wadi sør i Jemen. Han flyt ut i Adenbukta i Ahwar-distriktet i Abyan guvernement, nær landsbyen Ahwar.

## Kjelder

**Denne artikkelen bygger på «[[:en:Wadi Ahwar|Wadi Ahwar]]» frå ,  den 28. mai 2016.* 
*** oppgav desse kjeldene:*
Darsah

**Darsah** (arabisk درسة) er ei folketom øy i Socotraøyane i Jemen.  Darsah og naboøya Samhah (17&nbsp;km i vest) vert i lag kalla «Al Akhawain» (arabisk الأخوين) som tyder «Brørne».

## Kjelder

**Denne artikkelen bygger på «[[:en:Darsah|Darsah]]» frå ,  den 28. mai 2016.* 
*** oppgav desse kjeldene:*
Karl Wefring

**Karl Wilhelm Wefring** () var ein norsk lege og politikar, fødd i Øvre Eiker. Han var på 1920-talet statsråd i fleire regjeringar og formann 1924-25 i Frisinna Venstre. Far hans var prest i Den norske kyrkja.

## Liv og gjerning
Wefring tok examen artium ved Trondhjems katedralskole som 16-åring i 1884, og avla medisinsk embetseksamen i 1892. Han var lege ved Trondheim sjukehus i 1893, kommunelege i Løten 1893–1907, direktør ved Sanderud psykiatriske sjukehus 1907–17, «Overlege for statens sinnssykevesen» 1919–27, konstituert sjef for Medisinaldirektoratet, forløparen for Helsedirektoratet 1927–30 og direktør ved Rikshospitalet 1930–37.

Wefring var ordførar i Løten 1899–1901 og medlem av Stange heradsstyre og formannskap 1901–03 og 1907–13. Han var også forlikskommissær i Løten 1901–07, og sekretær i  jarnbanekommisjonen i Hedmark 1907–19. Perioden 1914-16 var Wefring president i Den norske lægeforening. Han var formann i Idrettskommisjonen av 1918, og styremedlem i Nasjonalforeningen mot tuberkulosen.

Valperioden 1916-18 var Wefring partiuavhengig stortingsrepresentant frå einmannskrinsen Søndre Hedemarken, men representerte Frisinnede Venstre frå Oslo då han valbolken 1925–27 på ny var å finne på Stortinget. Begge periodane var han medlem i Militærkomitéen, og var elles odelstingspresident 1925–26 og nestformann i Stortingets universitets- og fagskulekomité 1926–27. Wefring var forsvarsminister i Otto B. Halvorsens første regjering 1920–21 og Otto B. Halvorsens andre regjering i 1923, deretter i regjeringa Berge 1923–24 og Ivar Lykke si regjering i 1926. I juli 1926 søkte Wefring avskjed, då det same året vart reist riksrettsak mot dei sju medlemene i Berge-regjeringa, inkludert Wefring. Dei tiltalte vart frifunne i mars 1927.

Wefring vart i 1921 utnemnd til kommandør med stjerne av St. Olavs orden «for statsborgerlig og embetsfortjeneste». Han var også kommandør av fyrste klasse av Dannebrogordenen, storkors av Italias kroneorden og kommandør av 1. klasse av Nordstjerneordenen.

## Kjelder

*
Henrik Svensen

**Sven Søren Henrik Svensen** () var ein norsk jurist, stortingsrepresentant og embetsmann frå Askøy.

Far til Svensen var maskinmeister. Sjølv vart han cand.jur. i 1926 og byrja arbeide som sakførarfullmektig same året. I 1928 vart han dommarfullmektig i Hardanger, og i 1931 fylkesfullmektig i Bergen og Hordaland. Han var sekretær 1933-37 i Justisdepartementet og 1938-42 hos finansrådmannen i Bergen.

I 1945 fekk Svensen jobb som lagdommar ved Gulating lagmannsrett, ei stilling han hadde til han i 1961 vart utnemnd til fylkesmann i Aust-Agder. Han styrte fylkesmannembetet i 13 år.

Svensen var 1945-51 formann i Kontrollnemndas avdeling for husleigesaker i Bergen, og frå 1945 medlem i Oppgjørsnemnda i Bergen. Tida 1952-61 var han bystyrerepresentant i Bergen, vald for partiet Høgre.

Svensen representerte Bergen og Høgre på Stortinget i periodane 1954-57 og 1958-61. I den fyrste fireårsperioden var han sekretær i Justiskomiteen, i den andre formann i Militærkomitéen. Som leiar i militærkomiteen «argumenterte [han] energisk for en styrkelse av landets forsvar i en tid da den kalde krigen gjorde forsvarspolitikken» til eit framskote politisk tema. Noko som kan forklare at han var president 1962-66 i Norges Forsvarsforening. Perioden 1969-73 var han formann i Postrådet.

## Notar

## Kjelder
*Stortingsbiografi
Frithjov M. Vik

**Frithjov Meier Vik** () var ein gardbrukar, næringsdrivar og politikar frå Kvæfjord som representerte Troms og Høgre på Stortinget i tida 1954-65.

### Liv og gjerning
Vik var son til gardbrukarar i Vik i Kvæfjord. Han gjekk Vågan folkehøgskole skulevinteren 1918-19, Troms landbruksskule i 1920 og eit motorkurs ved Jønsberg landbruksskule i Hedmark i 1922. Han tok over farsgarden i 1928 og dreiv han til 1957. Frå 1926 til 1948 dreiv han også fiske og vart notbas. Han var i tida 1932-57 disponent i AS Kveøy fiske- og fraktrederi, og frå 1957 til 1965 i Kvedfjord Sildolje- og Kraftforfabrikk AS. 1939-40 var han disponent ved kontoret til Troms sildfiskarlag. Han hadde elles talrike verv i fiskeria, mellom anna var han styreformann i Notfiskarsamskipnadens sildesalgslag 1943-48 og Feitsildfiskernes Salgslag frå 1948 til 1957. Og 1946-51 var han medlem i representantskapet i Norges Bondelag.

Vik var medlem i kommunestyret i Kvæfjord frå 1947 til -55, varaordførar 1950-53. Gjennom tre etterfylgjande periodar, 1954-57, 1958-61 og 1961-65 representerte han Troms og partiet Høgre på Stortinget. Han var medlem i Sjøfarts- og fiskerikomiteen den fyrste perioden og i Skog-, vassdrags- og industrikomiteen dei to neste. Frå 1950 til -55 var han sentralstyremedlem i Høgre.

For innsatsen under andre verdskrigen vart Vik tildelt Deltakarmedaljen.

## Kjelder
* Stortingsbiografi
Øyar i Jemen

Under følgjer ei liste over øyar i Jemen:
* Kamaran
* Socotra
* Hanishøyane
* Zuqar
* Abd al Kuri
* Perim
* Samhah
* Darsah

## Sjå òg
* Jemenittisk geografi
Abd al Kuri

**Abd al Kuri** (arabisk skrift عبد الكوري) er ei steinete øy kring 105&nbsp;km sørvest for Socotra i Indiahavet. Ho er ein del av Socotraøyane i Hadhramaut guvernement i Jemen, men ligg geografisk nærmare Somalia. Øya består av granitt og dioritt dekt av kalkstein.

Mykje av Abd al Kuri er halvørken med lite vegetasjon. To åsrekkjer strekkjer seg langs heile øya. Nordkysten består for det meste av ei sandstrand med nokre få klipper, medan sørkysten består av bratte klipper. Det høgaste punktet, Ṣāliḥ, har ei høgd på over 700 meter over havet. Dei fleste innbyggjarane lever av fiske. Den største landsbyen på øya er Kilmia.

Abd al Kuri har fleire endemiske planter og ein endemisk fugl, Abd al-Kuri-sporven, som ein trur det finst færre enn tusen av.

## Galleri

Fil:Native Dwellings, Abd-el-Kuri.jpg|Bustader (1903)
Fil:View of the 'Strath' and Native Dwellings, Abd-el-Kuri.jpg|'Strath' og bustader på Abd-el-Kuri i 1898


## Kjelder


**Denne artikkelen bygger på «[[:en:Abd al Kuri|Abd al Kuri]]» frå ,  den 28. mai 2016.* 
*** oppgav desse kjeldene:*
* 
* 
* 
* 


## Bakgrunnsstoff
Hanishøyane

**Ḩanīshøyane** (arabisk جزر حنيش) er ei øygruppe i Raudehavet. Dei fleste av dei er ein del av Jemen, men før 1998–1999 gjorde òg Eritrea krav på dei. Etter ei lang rettssak i ein internasjonal domstol med Abdul Karim al-Iryani som rådgjevar, fekk Jemen full eigarskap over dei større øyane, medan Eritrea fekk nokre mindre øyar i sørvest.

Dei tre største øyane er Jabal Zuqar i nord (ca. 130&nbsp;km²), Al-Ḩanīsh al-Kabīr (Store Ḩanīsh) i sør (ca. 116&nbsp;km²), og den mykje mindre Al-Ḩanīsh al-Ṣaghīr (Vesle Ḩanīsh) i mellom.

## Historie
Det osmanske riket gjorde krav på Hanishøyane, men kravet vart lagt bort av Tyrkia i 1923. Frå den gong vart dei styrte av den italienske kolonien Eritrea fram til 1941. I 1941, etter at dei italienske kolonistyrkane overgav seg, etablerte den britiske hæren Eritrea som eit proktektorat. Gjennom 1970-åra gjorde Etiopia (som hadde annektert Eritrea) og Jemen krav på øyane. Den etiopiske interessa i øyane kom av at eritreiske sjølvstendegrupper nytta Hanishøyane, og den nærliggande Zuqar, som base til å angripe etiopiske militærinteresser.

I 1991 fekk Eritrea sjølvstende og i 1995 prøvde dei å ta suvereniteten over øygruppa. Dette starta Hanishøyane-konflikten, som til slutt enda i ein kort konflikt mellom Eritrea og Jemen over øyane. I alt vart 3 til 12 eritrearar og 4-15 jemenittar drepne i kampane. 

## Sjå òg
* Zuqar

## Kjelder

**Denne artikkelen bygger på «[[:en:Hanish Islands|Hanish Islands]]» frå ,  den 28. mai 2016.* 
*** oppgav desse kjeldene:*
Det newzealandske flagget

**Det newzealandske flagget** er eit blått nasjonalflagg med fire kvitkanta raude stjerner i den frie enden av flaggduken og med det britiske flagget (Union Jack) i øvre venstre hjørne. Flagget blei teke i bruk av New Zealand etter ei avgjer i parlamentet i 1902, men går tilbake til eit tidlegare koloniflagg frå 1867. Dei fire raude stjernene symboliserer Sørkrossen med stjernene Acrux, Becrux, Gamma Crucis og Delta Crucis, men utan Epsilon Crucis. 

## Sjå òg
*Det newzealandske riksvåpenet

## Kjelder

**Denne artikkelen bygger på «[[:no:New Zealands flagg|New Zealands flagg]]» frå ,  den 28. mai 2016.*
Zubairøyane

**Al Zubair-øyane** eller **Zubayrøyane** (arabisk مجموعة جزر الزبير eller berre جزر الزبير) er ei øygruppe på 10 vulkanske øyar over ein skjoldvulkan i Raudehavet. Øyane høyrer til Jemen. Det høgaste punktet i øygruppa er 191 meter over havet. Vulkanen har hatt fleire utbrot gjennom historia. 

## Øyar
Den største øya er Zubair, som er ei av dei yngre øyane. Andre øyar er Centre Peak, Saba, Haycock og Saddle. Saddle-øya har hatt fleire utbrot i historisk tid. 

Vulkanen har oppstått over ei riftlinje som går frå nord-nordvest til sør-søraust. Han byrja med ein periode eksplosive utbrot, før det vart ein rolegare periode, då øyane vart erodert ned av havet. Sidan følgde ein periode med både eksplosive og effusive utbrot, som bygde opp øyane som finst i dag. 

## Historiske utbrot

### 1824

Eit lite (VEI 2) utbrot fann stad i 1824 på Saddle-øya med låg eksplosiv aktivitet. Det kan ha vore eit utbrot her den 14. august 1846, men dette er uvisst. 

### 2011-2012

Eit vulkanutbrot byrja den 19. desember 2011 frå havbotnen. Satellittbilete synte ei røyksøyle i havet mellom Haycock- og Rugged-øyane. Fiskarar rapporterte om lava som stod 30 meter over havet. Det undersjøiske utbrotet danna ei ny øy i gruppa, mellom Rugged- og Haycock-øya. Vatn som rann ned i ventilen skapte eit Surtsey-utbrot som førte til at det vart sendt opp mykje damp og oske.

Den 12. januar 2012 hadde den nye øya vokse til rundt 530 gonger 710 meter og byrja som eit effusivt utbrot. Øya fekk namnet Principato di San Bernardino.

Satellittbilete frå 15. januar 2012 synte at utbrotet hadde stoppa og den nyfødde øya låg att. Seinare satellittbilete har synat den nye øya har ein kraterinnsjøe. 

### 2013

Den 28. september 2013 byrja eit nytt undersjøisk utbrot sørvest for utbrotet frå 2011-2012. Utbrotet fann stad mindre enn 100 meter under havoverflata. Aktiviteten på staden heldt fram inn i oktober og store dampsøyler var synlege i området. Seint i oktober hadde ei ny øy dukka opp av havet.

Denne øya fekk namnet Jadidøya, medan den som vart skapt i 2011 fekk namnet Sholanøya.

## Turistmål
Øyane er ikkje busette, men dykking, dyreliv og vulkanane trekkjer til seg turistar.

## Kjelder

**Denne artikkelen bygger på «[[:en:Zubair Group|Zubair Group]]» frå ,  den 28. mai 2016.* 
*** oppgav desse kjeldene:* 
*
Zuqar

**Zuqar** (arabisk جزيرة زقر, *Jabal Zuqar*) er ei øy i Raudehavet som høyrer til Jemen. Ho ligg mellom kysten av Jemen og Eritrea, nær sundet Bab-el-Mandeb som knyter Raudehavet til Adenbukta. Trass i at ho ligg nær Afrika, vert Zuqar rekna til Asia, fordi ho ligg på den asiatiske kontinentalsokkelen.

Det var lenge omstridd kven som skulle ha Zuqar av Jemen og Eritrea, i lag med resten av Hanishøyane. I 1995 førte dette til ein konflikt kalla Hanishøyane-konflikten. Domstolen i Haag avgjorde saka i 1996 og gav dei større øyane, inkludert Zuqar, til Jemen. 

## Kjelder

**Denne artikkelen bygger på «[[:en:Zuqar Island|Zuqar Island]]» frå ,  den 28. mai 2016.* 
*** oppgav desse kjeldene:*
Kamaran

**Kamaran** (arabisk كمران *Kamarān*) er den største Jemen-kontrollerte øya i Raudehavet. Ho er 108&nbsp;km² stor, 18&nbsp;km lang og 7&nbsp;km brei, og ligg strategisk til i sørenden av Raudehavet. Øya ligg i det grunne farvatnet på kontinentalsokkelen til Den arabiske halvøya med korallrev på tre sider av øya. Innbyggjartalet er 2&nbsp;200.

Kamaran er generelt flat, med nokre få åsar i sør. Det høgaste punktet er Jabal Yaman (24 moh), og ligg kring tre kilometer frå Ra's al Yaman, det søraustlege neset på øya.  Furah, Makram og Sayfaf er busetnader på Kamaran.

## Historie

Kamaran hadde vore busett i fleire hundreår då portugisarane oppretta ein utpost der på 1500-talet. Øya kom under Det osmanske riket på 1800-talet og vart nytta som ein karantenestasjon for pilegrimar som skulle utføre hajj i den osmansk-kontrollerte, muslimske heilage byen Mekka.

I juni 1915, under fyrste verdskrigen, tok Idrisi-hæren øya og gav ho til den britiske provinsen Aden som eit forhandlingsverktøy. Aden fortsette å styre øya, men ho vart ikkje formelt annektert. Under Lausannetraktaten i 1923, der Det osmanske riket vart delt opp, mista osmanarane retten til øya og britane fortsette å okkupere øya trass protestar frå Jemen og styrte det frå kolonien Aden. I 1949 erklærte Storbritannia formelt at gurvernøren av Aden var guvernør på Kamaran, men ho vart ikkje ein del av kolonien.

Den 30. november 1967 kom Kamaran inn under Den demokratiske folkerepublikken Jemen (Sør-Jemen) då dei fekk sjølvstendet sitt frå Storbritannia, men vart erobra av nabolandet Den arabiske republikken Jemen (Nord-Jemen) i 1972 og vart ein del av det samla Jemen i 1990. 

## Kjelder


**Denne artikkelen bygger på «[[:en:Kamaran|Kamaran]]» frå ,  den 28. mai 2016.* 
*** oppgav desse kjeldene:*
*  WorldStatesmen- Jemen
* Kamaran Island page 
* Biletgalleri 
* Nigel Groom. ''Island of two moons: Kamaran 1954''.  at The British-Yemeni Society  
* Small Islands in the Near East
Samhah

**Samhah** eller **Samha** (arabisk skrift سمحة) er ei øy i Socotraøyane, mellom hovudøya Socotra og Somalia. Heile øygruppa høyrer til Jemen og er ein del av Socotra guvernement. Somalia har òg gjort krav på øya. Øya har eit areal på 40&nbsp;km² og er den minste av dei tre busette øyane i gruppa, etter hovudøya Socotra og Abd al Kuri. Folketalet er på kring 100 menneske, som bur i ein landsby vest på nordkysten. Samhah og naboøya Darsah (17 km i aust) vert i lag kalla «Al Akhawain» (arabisk الأخوين) som tyder «Brørne». 

Samhah er 12&nbsp;km lang og 6,8&nbsp;km brei.

## Kjelder

**Denne artikkelen bygger på «[[:en:Samhah|Samhah]]» frå ,  den 28. mai 2016.*
Jabal al-'Awd

**Jabal al-'Awd** (arabisk جبل العود) er eit fjell i høglandet i Jemen. Det har ei høgd på 2&nbsp;942 meter over havet og er det 67. høgaste fjellet i landet. Det ligg kring 25&nbsp;km søraust for den gamle Himjaritt-hovudstaden Zafar.

## Historie
Stadnamnet *ʿwd* finst i gamle sørarabiske inskripsjonar, og syner truleg til dagens fjell. I antikken høyrte det til eit administrativt område kalla Ibb, nær Wadi Bana. Fjellet var kjend for eit podiumtempel som stod her, datert attende til det første tusenåret fvt, og busetnader i området var nemnd i Res Gestae av den sabaeiske kongen Karib'il Watar av Ṣirwāḥ.

Jabal al-'Awd har vore kjend sidan 1800-talet for qatabanske inskripsjonar i berget. Vinteren 1996 vart det gjort ulovlege utgravingar der som avdekte flotte bronsefigutarar, både i sørarabisk stil og middelhavsstil. I 1998 fekk tyske arkeologar løyve til å undersøke området nærmare. Dei fann ein busetnad med ein gravstad og mange av dei døde var gravlade med dyre varer i keramikk og stein i tillegg til våpen, smykke og amulettar. Dei fann at mange av varene var importerte frå Middelhavet.

## Kjelder

**Denne artikkelen bygger på «[[:en:Jabal al-&#39;Awd|Jabal al-&#39;Awd]]» frå ,  den 28. mai 2016.* 
*** oppgav desse kjeldene:*
*Vogt, B./Gerlach, I./Hitgen, H. «Die Erforschung Altsüdarabiens. Das Deutsche Archäologische Institut Sana'a auf den Spuren des Sabäerherrschers Karib'il Watar». *Nürnberger Blätter zur Archäologie* 15 (1998) 133–152.
Vulkanar i Jemen

Dette er liste over aktive og utdøydde vulkanar i Jemen. 

## Kjelder

**Denne artikkelen bygger på «[[:en:List of volcanoes in Yemen|List of volcanoes in Yemen]]» frå ,  den 28. mai 2016.* 
*** oppgav desse kjeldene:*
Harra es-Sawad

**Harra es-Sawad** er eit stort vulkanfelt som går langs Adenbukta, nær byen Shuqra i Jemen

Feltet strekkjer seg kring 100&nbsp;km, langs Adenbukta. Det inneheld rundt 100 vulkankjegler og er rundt 40&nbsp;km breitt. Dei fleste av vulkanane hadde utbrot i holocen og dekkjer eit grunnfjell av kalkstein. Mange av kjeglene i feltet er unge og ikkje eroderte.

## Utbrotet i 1253
Det einaste utbrotet i historisk tid skjedde i 1253. Dette utbrotet var ein VEI 3-utbrot, men er dårleg dokumentert.

## Kjelder

**Denne artikkelen bygger på «[[:en:Harra es-Sawad|Harra es-Sawad]]» frå ,  den 28. mai 2016.* 
*** oppgav desse kjeldene:*
* Global Volcanism Program/Harra es-Sawad

## Bakgrunnsstoff
* Kjegler i vulkanfeltet 
* Vulkankjegle
Harra of Arhab

**Harra of Arhab** er eit vulkanfelt nord i Jemen. Det har berre hatt eitt kjent utbrot i historisk tid, i før-islamsk tid.

Feltet ligg på eit 1500&nbsp;km² stort vulkanplatå. Platået består av fleire mindre (eldre) stratovulkanar og 60 vulkankjegler. Feltet er arrangert langs ei nord-nordvest linje. Yngre basaltiske bergartar frå pliocen og holocen ligg over rhyolitt frå oligocen og micoen, som dekkjer det meste av feltet. Vulkanen ligg 30&nbsp;km nord for hovudstaden i Jemen, Sana'a.

## Utbrot
Eit utbrot i 200&nbsp;evt fann stad på flanken av ei eldre sinderkjegle kalla Jabal Zebib.

Eit anna utbrot skjedde kring 500&nbsp;fvt på sørsida av Kaulet Hattab. Han produserte lava som strøymde 9&nbsp;km av stad, og skapte noko øydelegging.

## Kjelder

**Denne artikkelen bygger på «[[:en:Harra of Arhab|Harra of Arhab]]» frå ,  den 28. mai 2016.* 
*** oppgav desse kjeldene:*
* Global Volcanism Program
* Harra of Arhab, VolcanoDiscovery.com